section_heading: Životopis
paragraph_text: Splitski festival ´87 obilježila je Runjićevom skladbom “Adio bella” koja postaje velikim hitom. S istom pjesmom osvaja drugo mjesto na Madeirasong festivalu. Na Splitskom festivalu 1988 osvaja 2. mjesto s pjesmom "Lutajuće srce". Pobjeđuje na festivalu "Mesam" s pjesmom "Noć i dan". U izuzetno jakoj konkurenciji, ponovo osvaja titulu Pjevačice godine 1988. Kako je bilo vrijeme da se okuša i na Eurovizijskim pozornicama, ´89 nastupa na tadašnjoj “Jugoviziji” (osvaja 5. mjesto), međutim pobjedu je odnijela Riva ujedno i pobjednica “Eurovizije”. Iste godine Jasna pobjeđuje na Zagrebfestu s pjesmom "Kad odu svi".